﻿public sphere, Revolution, social categories, social structure, change Revoluţia din 1989 a schimbat radical şi extrem de rapid configuraţia societăţii româneşti Căderea sistemului comunist a deschis o nouă perspectivă Categoriile şi grupurile sociale existente în comunism au căpătat un nou profil şi noi funcţii în orizontul deschis de căderea regimului comunist în 1989 Principalele categorii sociale de dinainte de căderea regimului comunist erau reprezentate de clasa politică comunistă, de muncitori şi ţărani şi de intelectualite Destinul acestora după 1989 avea să urmeze drumuri distnicte Astfel clasa politică comunistă a dispărut practic din viaţa publică la nivel ofical, odată cu pierderea puterii politice a PCR Totalitarismul ceauşist, care a accentuat în anii ‘80 criza economică, politică si morală a sistemului comunist, a produs o masivă lipsă de popularitate a opţiunii comuniste Violenţa răsturnării regimului comunist nu a făcut decât să accentueze şi mai mult desprinderea politică masivă de perspectiva comunistă În contextul istoric al căderii întregului sistem comunist, segmentul al foştilor lideri comunişti şi-a pierdut complet şansa de a mai participa la activitatea politică sun stindardul vreunui partid oficial 41 Revista de Administraţie Publică şi Politici Sociale Anul I, Nr 2 / Martie 2010 declarat comunist Spre deosebire de celelalte ţări foste socialiste, în care partidele comuniste şi-au continuat activitatea, chiar dacă în forme ideologice sensibil modificate, fiind acceptate ca forţe politice legitime într-o democraţie, Partidul Comunist Român a dispărut oarecum natural în chiar primele zile ale Revoluţiei Eliminarea partidului comunist din viaţa politică a accentuat eliminarea din viaţa politică a segmentului restrâns de persoane cu opţiuni politice comuniste Obiect al unei atitudini masive ostile din partea populaţiei, încercările sporadice ale unor mici grupuri ale fostei nomenclaturi comuniste nu au reuşit să relanseze partidul Categoria care a preluat în fapt conducerea întregii societăţi a fost o parte a intelighenţiei societăţii comuniste anterioare, reprezentată de tehnocraţi Iniţial a fost vorba de o preluare a conducerii economiei, încă proprietate de stat care era astfel eliberată de factorul politic clasic, intrând în responsabilitatea exclusivă a tehnocraţiei Muncitorimea s-a manifestat mai ales prin dezvoltarea rapidă a unei puternice mişcări sindicale, care nu existase decât formal înainte de 1989 În felul acesta, prin crearea sindicatelor, societatea românească pornea promiţător spre modelul unei societăţi democratice Practic, în anii care aveau să vină, mişcarea sindicată avea să reprezinte un partener al managerilor tehnocraţi ai intreprinderilor încă de stat Ţărănimea, după decenii întregi de privare de proprietatea terenurilor avute odinioară s-a trezit implicată în procesul confuz şi frustrant al preluării proprietăţii pământului Rezultatul a fost apariţia unei proprietatăţi funciare extrem de fragmentată, expolatată ineficient sau lăsată în paragină din lipsa echipamentului adecvat sau a populaţiei rurale îmbătrânte (Sandu, 1996 ) La cinci luni de la data căderii regimului comunist, în luna mai 1990, erau programate primele alegeri libere, după o perioadă de cincizeci de ani de monopartidism totalitar Astfel că partidele politice s-au constituit ca reacţie la o nevoie atipică, nu ca expresie a intereselor diferitelor grupări sociale, ci ca răspuns la cerinţa urgentă a constituirii democraţiei reprezentative, pluripartidiste În acest context, practic multipartidimsul nu putea fi realizat decât prin inventarea partidelor politice Conform reţetei din statele fost comuniste, confruntate şi ele cu aceeaşi situaţie exisatu trei posibilităţi: constituirea unor partide anticomuniste care să se lupte în alegere cu partidele de orientare comunistă nou apărute, dar desprinse practic din vechiul partid comunist; inventarea unor partide politice după unul din modelele existente în Europa Occidentală; alegeri uninominale Prima variantă , deşi viabilă în alte ţări fost comuniste, era imposibilă în România Partidul Comunist Român (PCR), în mod special datorită exceselor dictaturii lui Nicolae Ceauşescu, a dispărut complet după 1989 Astfel apărut astfel un gol structural de organizare politică, aşa că neexistând fostul partid comunist, nu a existat nici un stimulent de apariţie a unuia 42 Revista de Administraţie Publică şi Politici Sociale Anul I, Nr 2 / Martie 2010 sau mai multor partide politice care să coaguleze atitudinile publice în jurul unui program anti- comunist distinct Dimpotrivă, dispariţia PCR a produs o creştere a solidarităţii şi constituirea unui consens colectiv puternic împotriva comunismului, pentru schimbarea profundă a societăţii româneşti în direcţia modelului occidental O a doua variantă era constituirea unor partide politice clasice după exemplul celor din Occident, partide social-democrate, socialiste, liberale, creştin-democrate, ecologiste Adoptarea unei astfel de căi reprezenta o soluţie simplă de diferenţiere politică rapidă şi avea un avantaj major, acela că promova nu atât programe politice şi ideologice adecvate schimbărilor imediate, cât opţiuni fundamentale ale societăţii occidentale capitaliste spre care toate ţările foste socialiste europene se o rientau Modelele occidentale ofereau o schemă de diferenţiere de necontestat, oferind o perioadă în care noile partide puteau să dezvolte programe adecvate tranziţiei propriu - zise O asemenea soluţie a şi fost folosită de către toate ţările europene post-comuniste Existau trei probleme majore pentru partidele astfel formate: lipsa unei unei imagini, a unui brand consacrat în conştiinţa publicului; inexistenţa unei reţel de filaie locale care să mobilizeze alegătrii şi să gestioneze problemele din campania elcetorală; a treia problemă fiind legată de de afilierea şi recunoaşterea de către partidele omonime occidentale A treia variantă era cea a candiaturilor independente ale unor personalităţi cunoscute, care ulterior să încerce să cristalizeze în jurul lor structuri politice distincte ideologic În aceste condiţii, o caracteristică unică României în raport cu celelalte ţări europene în tranziţie, a fost constituirea Frontul Salvării Naţionale ca un organism politic care, în condiţiile „vidului de putere”, urma să asigure guvernarea provizorie, promovarea rapidă a unor schimbări legislative, pregătirea noilor alegeri În fapt, el era expresie tehnocraţiei care deţinea deţinea la acea oră puterea în România, obiectivul acestei structuri de administare politcă era realizarea unui consens provizoriu în vederea organizării alegerilor politice libere şi a constiuirii ulterioarea unor noi structuri de stat, compatible cu regimul democratic Astfel, iniţial, FSN nu a fost conceput ca un partid politic care să intre în competiţie cu alte partide El urma să-şi înceteze activitatea după constituirea structurilor politice normale ale ţării, adică până la primele alegeri legislative Pe baza FSN s-a constituit CPUN, un organism naţional de decizie, a cărui funcţie era promovarea schimbărilor legislative şi social-economice până când instituţii legitimate de alegeri să preia aceste funcţii Cu toate acestea, la sfârşitul lui ianuarie 1990 FSN-ul se transforam în partid politic care urma să participa la alegeri Decizia a stârnit nemulţumiri, reprezentând o încălcare a principiului fundamental pe care FSN-ul fusese constituit, anume acela de a fi doar o structură neangajată politic, pentru pregătirea alegerilor Transformarea FSN într-un partid a fost însă o mutare politică eficace din partea celor care doreau să deţină în continuare puterea politică în 43 Revista de Administraţie Publică şi Politici Sociale Anul I, Nr 2 / Martie 2010 România Noua clasă politică: mentalităţi, atitudini şi convingeri Din punct de vedere politic, prăbuşirea bruscă, violentă şi nesperată a regimului Ceauşescu nu a găsit grupuri pregătite ideologic şi politic care să devină actorii activi ai construcţiei unui nou sistem Lucrau specific, dealtfel, tuturor ţărilor comuniste din Estul Europei În noua situaţie două grupări cu perspective politice distincte au devenit active: tehnocraţia, care ocupa poziţiile de conducere cheie ale întregii societăţi, şi grupările politice anticomuniste, reprezentate de dizidenţii faţă de regimul Ceauşescu şi foştii membri ai partidelor politice de dinaintea instaurării monopartidismului comunist Trebuie remarcat că în România grupul dizidenţilor a fost mic Combinaţia de represiune şi toleranţă a conferit dizidentei un caracter fragmentar şi puţin influent Dacă orice încercare de organizare era brutal reprimată, prezentând riscul punerii în pericol a sistemului comunist, protestele izolate tindeau a fi relativ tolerate Gruparea membrilor fostelor partide politice, desfiinţate de către comunism, s-au dovedit a fi mai bine organizate, devenind un factor politic activ şi, paradoxal, împingând în plan secund mişcările dizidente propriu-zise În aceste condiţii, categoria socială cea mai bine poziţionată, care practic deţinea puterea la acel moment, fiind bine organizată pe baza relaţiilor funcţionale, dar şi a unui spirit de solidaritate, era tehnocraţia Teoretic, căderea regimului comunist a eliberat tehnocraţia de intervenţia partidului comunist, tinzând să-i ofere o puterea completă în organizarea şi conducerea societăţii Una dintre primele măsuri adoptate imediat după decembrie 1989 a fost depolitizarea intreprinderilor, în care existau în mod obligatoriu până la cea dată organizaţii de partid, secretarul de partid fiind practic un co-manager La acea dată, privatizarea economiei, deşi era acceptată ca o parte a modelului occidental şi ca o posibilitate de creştere a puterii prin achiziţia de capital, nu reprezenta o urgenţă pe agenda tehnocraţiei Ulterior, acest corp de tehnocraţi avea să constituie baza principalelor organizaţii politice de la începutul perioadei postcomuniste, FSN-ul, devenit ulterior PDSR Noul partid politic era departe de a reprezenta spiritul social- democraţiei În regimul comunist masa tehnocraţiei fusese responsabilă de administrarea economiei, nu de politica socială, pe care o vedea mai degrabă a reprezenta o componentă tipică a politicii comuniste Cu toate acestea, fiind interesat de obţinerea unui suport de masă, PDSR a trebuit să acorde o anumită atenţie programelor sociale, dar relativ modestă Orientarea spre social- democraţie a PSDR avea să se cristalizeze ulterior datorită faptului că partidele istorice ocupaseră zona de dreapta a spectrului politi: Acest fapt a împins artificial PDSR spre asumarea unei poziţii mai de stânga În lipsa acestui factor, s-ar putea presupune că PDSR ar fi fost tentat mai degrabă să se plaseze de la început în zona dreptei În plus, etichetarea continuă a PDSR de către partidele 44 Revista de Administraţie Publică şi Politici Sociale Anul I, Nr 2 / Martie 2010 istorice ca fiind partid nu numai de stânga, ci chiar comunist, a contribuit probabil la o autoidentificare a acestuia cu social-democraţia Un alt aspect relevant pentru această opţiune poate şi fi fapttul că tehnocraţia, care constituia baza partidului, era adepta mecanismelor de control statal a economiei, altfel spus, nu avea înclinaţii liberale Reapăruţi pe scena politică, foştii membrii ai partidelor desfiinţate după război, au reprezentat un factor surpriză Iniţial, păreau să aibă puţine şanse de a dezvolta partide politice suficient de atractive pentru populaţie Aceasta se datora şi imaginii lor publice de atunci, erau vârstnici, necunoscuţi populaţiei, li se construiseră de către adversarii politici trăsături defavorabile, precum cele de persoane care căuatu să se revanşeze, îşi doreau cu orice preţ averile pierdute care între timp deveniseră bunuri ale statului, erau repezntanţii oculţi ai unor forţe străine ţării Aceste grupuri rămase din partidele desfiinţate de comunism au venit cu un program politic complet diferit de cel al tehnocraţiei, bazat în primul rând pe anticomunism şi pe excluderea din viaţa politică a tuturor celor care au fost legaţi într-un fel sau altul de comunism Un astfel de program nu avea prea mulţi aderenţi în interiorul ţării, dar pentru statele din Occident, vechii adversari ai comunismului, avea mai mare relevanţă Tehnocraţia, concentrată în marea sa majoritate într-un singur partid politic, nu prezenta pentru Occident o credibilitate suficientă pentru îndeplinirea unei asemenea misiuni Cele mai importante partide istorice au fost la acea dată Partidul Naţional Ţarănesc, Partidul Liberal, Partidul Social-Democrat, adică partidele istorice, existente înainte de instaurarea regimului comunist şi desfiinţate de acesta Constituirea acestor partide nu în cadrul tehnocraţiei, ci distinctă de ea a condus la o antagonizare politică În ceea ce priveşte ideologia acestor partide, pot fi identificate următoarele teme: o poziţie anticomunistă radicală, orientarea spre schimbare prin desfiinţarea structurilor produse de comunism, refacerea structurilor de proprietate desfiinţate de comunism în urmă cu patruzeci de ani (retrocedarea în integrum) Alături de aceste, în discursul elctoral au fost invocate o serie de teme precum cele legate de „deturnare a revoluţiei”: revoluţia furată, revoluţia confiscată Un loc aparte în sfera publică îl au organizaţiile, iar dintre acestea, trebuie amintite organizaţiile politice Viaţa politică modernă se desfăşoară, în cea mai mare parte, ca o competiţie pentru putere şi influenţă între organizaţiile formale şi informale O carcateristică a succesului societăţii civile rezidă în dimensiunea comunicării Societatea civilă este totodată şi o reţea de comunicare eficientă care reuşeşte să-şi transmită să să dismineze mesajele, ideile, programele În acest sens, încoropirea societăţii civile din România după evenimentele din 1989 a beneficiat de un capital de presigiu provenit din ceea ce Romulus Brâncoveanu denumeşte ,,comunitate de comunicare” Ea a contribuit la pregătirea şi receptarea mesajelor schimbării, încă din ultima fază a regimului comunist din România: ,, Comunitatea de comunicare proprie societăţii civile s-a format în ultimele două – trei decenii ale secolului al XX-lea 45 Revista de Administraţie Publică şi Politici Sociale Anul I, Nr 2 / Martie 2010 Este un produs al vieţii publice din perioada comunistă şi al perioadei de tranziţie În cadrul ei, evenimentele sunt receptate, şi interpretate, li se furnizează sensul, sunt create, celebrate, date uitării [ ] Din acest punct de vedere, poate că structurarea ei din comunism are o anumită legătură cu reproducerea şi cu configuraţia ei de după prăbuşirea acestuia şi, mai departe, cu ceea ce pare să fie acum declinul societăţii civile înţeleasă ca formă de mobilizare Dacă vom judeca aşa, atunci socie- tatea civilă îşi are originile în ultimii ani ai comunismului, în comunitatea de comunicare reprezentă pe atunci de ceea ce se numea viaţă sau lume literară sau cultural – artistică, al cărei principal discurs era cel literar (literatura, se spunea pe atunci, ţinea loc de presă liberă, de cercetare istorică obiectivă, de filosofie etc ) [ ] De altfel, la originile sale, societatea civilă înţeleasă ca formă de mobilizare corespunde destul de bine unei definiţii mai tari a conceptului, de vreme ce este îndeobşte admis că totalitarismul comunist s-a caracterizat prin cotropirea aproape deplină a vieţii publice de către partidul-stat În acest context, viaţa sau lumea literar – artistică reprezenta o dislocare în monoliticul spaţiu public al epocii comuniste Societatea civilă a crescut într-un mod oarecum natural în fisurile apărute în urma retragerii, cât de cât, în cursul anilor şaizeci şi şaptezeci, a ideologiei comuniste din diferitele forme de discurs literar şi artistic şi, concomitent, prin recunoaşterea par ţială a autonomiei acestora Recuperarea literaturii ca literatură a constituit, astfel, deopotrivă un prilej de „reîntoarcere a poeţilor în cetate”, după ce nu cu mulţi ani în urmă fuseseră alungaţi şi înlocuiţi cu vestitorii vremurilor noi, şi de recunoaştere a unor forme de viaţă publică relativ autonome Comunitatea de comunicare configurată în aceste procese s-a dezvoltat în nişele discursului ideologic comunist şi ale vieţii publice oficiale din acea perioadă, experimentând nu doar limbaje şi dis cursuri proprii, ci şi structuri de grup şi chiar structuri instituţionale, prin coabitarea cu şi în instituţii primite în gestiune din partea partidului – stat, adică edituri, reviste, teatre, uniuni de creaţie etc Toate acestea au coagulat într-un fel de viaţă publică paralelă desfăşurată în concurenţă cu cea oficială Cărţi, spectacole, cozi la librării, spectacole de teatru, cenacluri literare, conflicte între grupări, congrese ale scriitorilor, atâtea forme ale acestei vieţi publice non-oficiale de pe vremea comunismului sunt deplânse astăzi de mulţi! Această comunitate de comunicare constituită încă din comunism a oferit şi a produs legitimităţi non-oficiale prin propriile sale mecanisme Ulterior, acestea au fost capitalizate politic, grosul liderilor societăţii civile extrăgându-şi noua legitimitate pe baza rolurilor jucate şi a recunoaşterilor reciproce provenite din viaţa publică non-oficială sau cvasi-oficială din perioada ceauşistă ”(Brâncoveanu, 1998: 79-80) Acest capital de comunicare şi receptare avea să se diminueze însă în noile condiţii ale societăţii postdecembriste odată cu dispariţia monoplului asupra discursului oficial şi legitimarea multiplicării discursurilor, potenţate, în plus, de noile posibilităţi de comunicare oferite de mass-media Pe acest fond de lărgire şi facilizare a ,,pieţei” de comunicare, 46 Revista de Administraţie Publică şi Politici Sociale Anul I, Nr 2 / Martie 2010 disponibilitatea publicului de a recepta discursuri cu un grad mai ridicat de elaborare intelctuală s-a diminuat Locul figurilor intelectuale afirmate în perioada de dinainte de 1989 începe să fie luat de formatorii de opinie din mass-media: ,, Cei care interpretează într-un mod autorizat evenimentele sociale nu mai sunt, de mulţi ani, dar cu siguranţă într-un mod decisiv începând cu 1996, liderii societăţii civile (Octavian Paler, de exemplu, unul dintre cei mai importanţi înainte de 1996, a oferit şi oferă în continuare mai degrabă interpretări contare recunoaşterilor valide în societatea civilă), ci aşa-numiţii formatori de opinie În formarea opiniei, adică în interpretarea evenimentelor, e ceva vreme de când Marius Tucă şi Cristian Tudor Popescu, de exemplu, sunt cu mult mai vizibili, mai prezenţi şi, de aceea, mai importanţi decât liderii societăţii civile Prezenţa lor şi a altora, aproape zilnică, în ziare şi la televizor, a bruiat audienţa şi vizibilitatea societăţii civile În plus, mulţi dintre cei care făcuseră parte din comunitatea de comunicare iniţială, adică publicul de până atunci al intelighenţiei literar – artistice, s-au retras fie în proiecte de viaţă individuale, fie spre literatura de consum, televiziune, fie au devenit pur şi simplu indiferenţi la idealuri publice Comparând mecanismul monopolizării interpretării evenimentelor reprezentat de sistemul rubricilor fixe şi al colaboratorilor permanenţi, practicat în revistele de cultură înainte de 1989, de mecanismele căruia au beneficiat câţiva lideri ai societăţii civile, şi valabil şi astăzi, în alte forme, în interiorul societăţii civile, şi sistemul bazat pe editoriale şi talk-show trebuie să constatăm că ultimul, prin firea lucrurilor, a ieşit învingător” (Ibidem ) Mentalităti si remanenţe totalitariste Coeziunea socială, politică, economică şi culturală a regimurilor totalitariste a fost asigurată de ideologie În mulţimea organizaţiilor şi instituţiilor, fără competenţe bine definite, s-a distins totdeauna rolul conducător şi de cenzor al partidului comunist Propaganda a potenţat continuu crearea unei reprezentări sociale conform căreia toate produsele şi ser viciile la care au acces indivizii societăţilor comuniste, lucruri şi relaţii indispensabile, în fapt, existenţei se datorează partidului Datorită acestei situaţii, în toate statele postcomuniste s-au creat confuzii între atribuţiile instituţiilor fundamentale politice, legislative şi administrative Faptul a generat dispute aprinse şi divergenţe greu de soluţionat atât la nivel central, cât şi la nivel local Spre exemplu, rolul preşedin- telui ţării în raporturile cu premierul guvernului sau liderul partidului de guvernământ a fost şi rămâne o serioasă sursă de confuzii In planul vieţii individuale rolul familiei în educaţia copilului stagnează în mentalitatea tipică defunctului regim, părinţii încercând, în continuare, să-şi transfere responsabilităţile asupra instituţiilor educaţionale Partidele apărute în societăţile postcomuniste pot fi grupate în următoarele categorii:partide care caută să reînnoade tradiţia interbelică, cu motivaţia reluării continuităţii politice rupte brutal de regimul comunist; partide care pretind că se inspiră după organisme din America de Nord şi Europa 47 Revista de Administraţie Publică şi Politici Sociale Anul I, Nr 2 / Martie 2010 Occidentală; partide reziduale născute din fostul partid comunist; partide care se reduc la grupuscule organizate în jurul unui lider mai mult sau mai puţin carismatic; partide care reprezintă interese economice sau administrative e ale unor grupuri care încearcă să şi le satisfacă pe cale politică Remarcabilă este lipsa de conţinut şi coerenţă a programelor partidelor nou-apărute Concepte precum „reformă”, „schimbare”, „democraţie”, „consens”, „economie de piaţă”, pigmentate cu promisiuni adresate unor categorii sociale importante în influenţarea rezultatelor electorale precum pensionarii, alcătuiesc recuzita doctrinară a oricărui partid Tradiţia democratică săracă - propriu-zis absenţa unei tradiţii democratice în unele state postcomuniste - implică efortul de descentralizare şi valorizare a democraţiei participative Membrii guvernelor României postcomuniste, Parlamentul, precum şi staff-urile principalelor partide politice s-au făcut remarcaţi fie datorită carierelor de partid ale părinţilor, fie prin activitatea proprie în organizaţiile comuniste de tineret, reprezentanţii noii clase politice dispreţuiesc pe cei care pretind că-i reprezintă, considerând permise promisiunile deşarte şi derobarea de la răspundere în faţa celor care i-au votat Mai mult chiar decât în timpul regimului comunist, cariera de actual politician este calea cea mai avantajoasă de a poseda bunuri, privilegii şi popularitate Astfel, unele dintre comportamentele remanente din perioada postdecembristă pot fi regăsite sub forma maniheismului şi logocraţiei Oamenii care au trăit în comunism s-au născut în cea mai mare parte şi au fost educaţi în ura faţă de „duşmanul de clasă”, de „imperialismul capitalist”, „cultura putredă burgheză” şi celelalte O societate în care s-a făcut continuu simţită carenţa bu- nurilor de larg consum, nu putea să cultive sentimente de generozitate şi altruism Mecanismele criticii şi autocriticii, prin care s-a forjat personalitatea indivizilor, au dezvoltat, de asemenea, ura, rapacitatea, spiritul revanşard, amestecul în viaţa intimă a semenilor Incitările la denunţ, educaţia prin colectiv şi pentru colectiv au potenţat invidia, trădarea, prefăcătoria, ipocrizia Toate aceste vicii, mai puţin resimţite în climatul social controlat de mecanismele şi instituţiile comuniste, au ţâşnit ca dintr-o imensă „cutie a Pandorei” în viaţa de fiecare zi a oamenilor, manifestându-se, în principal, în nesecate şuvoaie de invective Educaţia în virtutea principiului stalinist „cine nu-i cu noi, e împotriva noastră” se evidenţiază în raporturile dintre partidele adverse, în conţinutul presei postcomuniste, în „limbajul escatologic” folosit de anumiţi gazetari şi politicieni în disputele cu concurenţii lor Principiul „internaţionalismului proletar” a frustrat naţiunile incluse în lagărul socialist de manifestarea sinceră a sentimentelor naţionale Falsificarea istoriei în conformitate cu cerinţele ide- ologiei comuniste a fost, la rându-i, o sursă de reprimare a acestora Includerea unor state în componenţa federaţiilor comuniste, ori ale unor provincii şi regiuni cu o istorie, cultură şi limbă diferite de cea a statelor în care au fost artificial încadrate, a generat trezirea pasiunilor naţionale şi 48 Revista de Administraţie Publică şi Politici Sociale Anul I, Nr 2 / Martie 2010 xenofobe Sub masca „patriotismului”, au apărut partide ale căror programe au fost articulate p e xenofobie şi naţionalism şi s-au creat zone de conflict etnic La acestea au contribuit şi acţiunile de „recuperare” a istoriei Amprentată de remanenta vechilor scheme de scriere şi interpretare a ei, sub incidenţa „meritelor anticomuniste” au fost elogiaţi reprezentanţi şi supravieţuitori ai altei ideologii totalitariste - nazismul cu variantele sale autohtone, naţionale Punerea în circulaţie, în această manieră, a literaturii antisemite promovate de mişcarea legionară, a amplificat aţionalismul şi xenofobia din România ( Cesereanu, 2006) Socializarea politică în România: restructurarea opiniilor şi comportamentului civic Un studiu despre socializarea politică în România după 1989, respectiv în primăvara lui 1996, (Dâncu, 1999) pune în evidenţă atitudinile, repezentările, cunoştinţele şi vocabularl tinerilor despre universul politic şi civic al cetăţii Studiul s-a desfăşurat pe un eşantion de 1116 de copii din Cluj-Napoca şi câteva oraşe mari din Transilvania şi a constat în aplicarea ca instrument a unei liste ceea ce reprezintă acel cuvânt Al doilea de cuvinte-stimul, copilul fiind rugat să noteze primele două asocieri care-i trec prin minte Ipoteza de la care s-a pornit a fost aceea conform căreia ,,vocabularul politic se structurează în patru tipuri de termeni: concepte comunitare, concepte desemnând mecanisme şi instituţii democratice, vocabular politic propriu-zis şi vocabular social” (Ibidem) Pentru evaluarea răspunsurilor s-au folosit doi indicatori, un indicator de necunoaştere şi un indicator de ostilitate Indicatorul de necunoaştere pune în evidenţă ,,competenţa” politică a copiilor îndicând de asemenea şi tematicile cele mai prezente în universul copiilor celălalt inidicator, indicatorul de ostilitate reprezintă preferinţele afective Tipurile de vocabular şi cuvintele aferente au fost următoarele: a vocabular comunitar: republică, patrie, drapel, libertate, egaliatate, independenţă, naţiune, stat; b vocabular pentru valori, mecanisme şi instituţii democratice: candidat, lege, primar, consilier, ministru, administraţie, forţe de ordine, jandarm, impozite, cetăţean, democraţie, armată, securitate; c vocabular partizan ( vocabular politic propriu- zis): partid politic, om politic,Ion Iliescu, moderat, extremist, Emil Constantinescu, Corneliu Coposu, capitalism, comunist, N Ceauşescu, dictatură, parlament; b vocabular social: clasă socială; sindicat; american, reformă, manifestaţie, revoluţie, salariu, ţăran, maghiar, Occident, bani Dintre cele patru tipuri de vocabular, cea mai bună cunoaştere a avut-o vaocabularul comunitar in acesta, cuvinte cu un indice de ostiliatate mai mic, deci mai familiare au fost drapel, patrie şi libertate În schimb, mai puţin cunoscute s-au dovedit a fi cuvinte cu un grad mai amre de conceptualizare precum: republică, naţiune, independenţă cuvinte care sunt mult mai conceptualizate În schimb, vocabularul mecanismelor şi instituţiilor democratice s-a dovedit a fi atât necunoscut, dar cu un grad mare de ostilitate Un grad mare de ostilitate pentru copii l-au 49 Revista de Administraţie Publică şi Politici Sociale Anul I, Nr 2 / Martie 2010 avut o serie de cuvinte care reprezintă sau fac trimitere la vechiul regim comunist, explicabil prin marele bombardament mediatic relativ la această temă În clasamentul ostilităţii primele poziţii le deţin cuvintele dictatură, comunist, Nicolae Ceauşescu, cuvinte care obţin şi cele mai bune scoruri de cunoaştere Se observă că exerciţiul puterii este un factor ce accentuează cunoaşterea Concluzia studiului este situaţia din România în această privinţă este comparabilă cu cea din Franţa, unde, consideră autorul, ,, învăţământul civic este puţin dezvoltat, iar programele şcolare exalta valorile patriotice şi morale, istoria este o disciplină centrală şi face apel la emoţional şi la ideea de unitate, independenţă şi interes comun” (Ibidem) Comparativ cu acestea, este menţionat sistemul d e educaţie civică din SUA ,, care pune accentul pe mecanisme democratice, cu accente pe istoria locală, pe ideea de Constituţie şi pe instituţii politice care au rămas aproape neschimbate de două secole” (Ibidem) De asemenea, se concluzionează că socializarea politică se realizează efect iv nu prin raportarea la un ,, sistem de abstracţiuni (cum ar fi cele care fac parte din sistemul şcolar la educaţie civică), ci se face în cadrul unei interacţiuni sociale la care fără să vrea ia parte, interacţiune în care primeşte ideile adulţilor sau le respinge, în care evoluează, compară, confundă sau respinge Deşi politica se referă la lumea adulţilor şi o respinge, realitatea simbolică a politicului se insinuează prin intermediul realităţii comunitare Socializarea politică îşi câştigă dimensiunea realistă din acest proces al interacţiunii dezorganizate” (Ibidem) Democratizarea şi capitalul social Democratizarea presupune nu doar transformări instituţionale ci şi apariţia anumitor configuraţii de atitudini şi comportamente, dintre care unele sunt asociate cu nivelul de dezvoltare al societăţii civile Construirea societăţii civile şi a unui mediu democratic presupun capitalul social Capitalul social este în general înţeles a fi o resursă care permite realizarea unor acţiuni ce nu ar fi posibile în absenţa sa, având deci o natură de capital, asemeni celui financiar sau celui uman, şi indică atribute de tip social cum sunt atitudinile, valorile, normele şi reţelele sociale Conceptul de capital social este întâlnit în studii sociale încă din prima jumătate a secolului douăzeci dar începe să fie utilizat frecvent doar în urma consacrării sale de către Robert Putnam Capitalul social, afirmă Putnam, se referă la “aspecte ale organizării sociale, cum sunt reţelele, normele şi încrederea, care facilitează coordonarea şi cooperarea pentru obţinerea unor beneficii mutuale” (apud Bădescu, 2003), iar motivul principal pentru care ţările foste comuniste au o tranziţie mai dificilă decât ar fi fost de aşteptat dat fiind nivelul lor relativ ridicat în resurse de tipul capitalului fizic şi uman, îl constituie nivelul lor scăzut de capital social Un nivel ridicat de capital social contribuie la o funcţionare mai bună a unei guvernări democratice Democraţia este favorabilă acumulării de capital social, în timp ce dictatura distruge capitalul social Cu cât nivelul de control asupra cetăţenilor de către regim este mai intens, cu atât este dificil pentru aceştia să iniţieze acţiuni 50 Revista de Administraţie Publică şi Politici Sociale Anul I, Nr 2 / Martie 2010 colective, în orice domeniu şi cu orice scop Un nivel de implicare a cetăţenilor în activităţi de voluntariat este un lucru benefic pentru un regim democratic, pe de o parte, activităţile organizaţiilor de voluntari au un efect direct asupra calităţii guvernării asigură o reprezentare mai bună a cetăţenilor, sunt o instanţă de control pentru instituţiile de stat sau cu profit, completează activitatea acestora din urmă , iar pe de altă parte, constituie un context favorabil re-socializării membrilor lor, oferindu-le ocazia de a-şi însuşi cunoştinţe, abilităţi şi valori noi, asociate calităţii de bun cetăţean Ţările foste comuniste sunt, în ansamblu, diferite de ţările europene vestice, având un nivel mai scăzut al încrederii generalizate În cazul României intensitatea relaţiei observate dintre voluntariat şi încredere este printre cele mai scăzute între ţările fost comuniste (Bădescu, 2003) Prin prisma restructu rării atitudinilor, opiniilor şi convingerilor relevantă devine în acest caz o discuţie despre participarea la vot în România, despre comportamentul electoral şi tipologia alegătorului Sub influenţa sociologiei politice şi a tendinţelor moderne de analiză a electoratului au fost propuse cinci tipuri de comportament electoral, pornindu-se de la teoria lui R K Merton Primul este cel al tipului inovator reformist şi se referă la electoratul care îşi doreşte o modificare a valorilor sociale dominante, chiar dacă acestea implică modificări ale normelor şi este caracterizat de o intensitate ridicată a atitudinilor politice, dublată de o stabilitate a acestora în timp Acest electorat reprezintă categoria de alegători capabili să adopte comportamente contradictorii în sensul susţinerii unor actori politici aflaţi pe poziţii relativ opuse Al doilea tip este cel al alegătorului tradiţionalist conservator, al cărui comportament este dedicat prezervării valorilor dominante aflate pe agenda societăţii politice, este rezistent la schimbare, fiind înclinat să conserve opţiunile sale politice pe fondul unei stabilităţi temporale consistente şi a unei intensităţi medii a atitudinilor sale politice Acest tip comportamental tinde să formeze nucleul dur al susţinerii de care se bucură un anumit actor politic, fiind predispus pentru o activitate politică constantă şi având o probabilitate aproape nulă de migrare către o altă ofertă politică Al treilea tip este cel al alegătorului flegmatic sau sceptic şi este caracterizat de un comportament neutru, conformist, care este este predispus intim pentru o redefinire a valorilor promovate de societatea politică, dar este totodată animat de un spirit conformist foarte puternic care înlătură şi inhibă orice tendinţă de modificare a opţiunilor politice dominante Acest tip comportamental generează aşa-zisul electorat volatil, fiind victima celebrei spirale a tăcerii care acţionează în spectrul comportamentului electoral după principiul votului asociat cu votul majorităţii Următorul tip este cel al dezertorului sau al dezangajatului politci, care este caracterizat de un comportament de detaşare atât faţă de valorile promovate de societatea politică, cât şi faţă de mecanismele sale de funcţionare Motivaţia unei astfel de dezangajări poate fi multiplă, pornind de la lipsa mecanismelor individuale de discriminare a 51 Revista de Administraţie Publică şi Politici Sociale Anul I, Nr 2 / Martie 2010 ofertelor politice şi mergând până la construirea unei realităţi personale speciale care exclude implicarea politicului în toate dimensiunile lui Un tip comportamental controversat şi mai puţin reprezentat în societatea politică contemporană este cel reprezentat de tipul revoluţionar extremist, care tinde să se manifeste în spiritul răsturnării valorilor societăţii politice prin orice mijloc, fiind la rândul său caracterizat de o intensitate puternică a opţiunilor politice şi de o mare stabilitate în timp a atitudinilor Aceste tipologii comportamentale simplificate se pot constitui ca nuclee de elaborare a unor structuri mai complexe În plus, se paote co nsidera comportamentul fiecărui individ ca fiind un compus al acestor tipuri, proporţiile în care acestea se găsesc determinând un anumit comportament politic sau electoral În România sunt 18,4 milioane cetăţeni cu drept de vot Dintre aceştia, numai 39,20%, adică 7,2 milioane alegători s-au prezentat la vot cu prilejul alegerilor parlamentare din noiembrie 2008 După cum arată, ultimele rezultatele ultimelor alegeri, participarea la vot în România este în scădere alarmantă Astfel, faţă de 1990, participarea la vot în România a scăzut cu aproximativ 50% ( Preda & Soare, 2008) Pierderile de electorat cele mai vizibile sunt în marile centre urbane Electoratul urban participă tot mai puţin la alegeri, lucru care se poate constata din analiza istorică a rezultatelor alegerilor Electoratul din mediul urban pare tot mai puţin interesat să participe la vot Diferenţa de participare politică dintre mediul rural şi cel urban se datorează într-o oarecare măsură situaţiei materiale a votanţilor, nivelului de interes faţă de participare cât şi nivelului de informare Astfel, populaţia din mediul urban beneficiază de mai multe facilităţi în ceea ce priveşte deplasarea la secţia de votare sau accesul la televiziune şi, în consecinţă, rata de participare la vot ar trebui să fie mai mare decât în mediul rural Populaţia din mediul rural însă este mult mai bine conectată din punct de vedere social, iar relaţiile interumane sunt mult mai bine dezvoltate aici, astfel încât liderii politici sunt bine cunoscuţi la nivelul comunităţii locale, de unde şi interesul mai mare de participare Acest lucru face ca populaţia din mediul rural să fie mai mult stimulată spre a merge la vot decât cea din mediul urban În plus, în mediul rural mersul la vot constituie un eveniment social în sine, la care fiecare cetăţean trebuie să participe Unul dn cadrele teoretice explicative ale gradului de participare a cetăţenilor la alegeri este nivelul culturii civice (Almond & Verba, 1996) Din acest punct de vedere, cultura politică din România indică un set de credinţe şi percepţii ale cetăţenilor care pot explica în parte fenomenul absenteismului la vot Astfel, conform unei cercetări a Fundaţiei Soros România (Cultura politică în România, Fundaţia Soros România, 2008) sunt relevate principalele valori pe care românii le asociază fenomenului electoral considerând că alegerile reprezintă: un mecanism al democraţiei; alegerea răului cel mai mic („prostituţie politică”); o formă de exprimare; o datorie; o imagine; câştig financiar pentru politicieni 52 Revista de Administraţie Publică şi Politici Sociale Anul I, Nr 2 / Martie 2010 O altă explicaţie a fenomenului este legată de faptul că expectanţa cetăţenilor a fost mai presus de prestaţia propriu - zisă a partidelor de la guvernare din ultimii ani din România În acest sens, aceeaşi cercetare privind Cultura politică în România realizată de Fundaţia Soros în 2008 încerca să inventarieze răspunsurile oferite de diferiţi cetăţeni la întrebarea De ce nu votează românii? Cele mai frecvente răspunsuri au fost: pierderea interesului pentru alegeri; scandalurile politice; lipsa unei informări; necunoaşterea candidaţilor; dezamăgirea faţă de candidaţi; neîncrederea că votul dat contează realmente O altă posibilă explicaţie este legată de sentimentul de frustrare faţă de oferta politică în sensul în care, după repetatele schimbări de opţiune de vot, cetăţenii au ajuns în situaţia de a nu mai crede că alternanţa la putere conduce la un progres concret în viaţa de zi cu zi a oamenilor obişnuiţi Un alt fenomen care ar putea explica absenteismul şi neimplicarea este legat de lipsa de capital politic şi de imagine a cadrelor din partidele româneşti În România, capitalul de imagine personală pare mai important decât instituţia pe care o reprezintă persoana, astfel încât analiştii politici din România califică actualul sistemul politic ca fiind o formă de ,,personocraţie” (Preda & Soare , op cit ) Pe acest fond, una dintre cele mai des invocate nemulţumiri populare din ultimii ani a avut ca ţintă calitatea liderilor politici, din toate partidele Astfel, în faţa lipsei unei politici de atragere şi promovare de noi membri în funcţii de decizie în partide şi, implicit, în administraţie şi politică, s-a ajuns curând la o stare de dezamăgire generală faţă de incapacitatea partidelor de a atrage lideri politici performanţi Prin nepromovarea unor lideri noi, partidele au intrat în timp într-o stare de criză de idei şi soluţii pentru guvernarea ţării, cetăţenii nemaifiind interesaţi să asculte acelaşi discurs Un alt motiv al fenomenului cercetat este legat de subiectele superficiale de dezbatere propuse de partidele politice în campaniile electorale Deşi în multe privinţe România a evoluat după schimbarea de regim politic în 1989, în privinţa nivelul culturii civice acest lucru a fost mai puţin vizibil Atitudinea cea mai comună a populaţiei este de a renunţa să se mai implice în viaţa cetăţii, astfel că o mare parte dintre cetăţenii cu drept de vot din România sunt de părere că viaţa lor nu mai are şi nu ar mai trebui să aibă în viitor legătură cu politica, nemaiparticipând la vot Prin lipsa de consultare cu publicul, prin maniera de luare a deciziilor adesea contrară opiniilor majorităţii populaţiei exprimată prin sondaje de opinie, partidele au ajuns să fie percepute ca structuri neaccesibile, care urmăresc mai degrabă pentru interese de grup binele comun, aşa cum este aşteptat de către alegători În acest sens, nivelul de educaţie reprezintă unul dintre factorii ce pot influenţa participarea la vot Persoanele cu un nivel de educaţie mai ridicat par a participa într-o măsură mai mare în sfera politică publică decât cele cu un nivel de educaţie mai redus Deşi teoretic, 53 Revista de Administraţie Publică şi Politici Sociale Anul I, Nr 2 / Martie 2010 educaţia induce individului un simţ mai pronunţat al răspunderii civice, în România situaţia se prezintă diferit în sensul în care, în medie, populaţia neinstruită şi săracă votează în mod constant (Alexandru, Moraru, Ercuş, 2009) CONCLUZII Pornind de la această situaţie, unele din măsurile care trebuie avute în vedere pentru remedierea stării de lucruri în această privinţă ar trebui să aibă în vedere relegitimarea partidelor ca forme instituţionalizate de reprezentare a societăţii şi accentuarea rolului culturii civice în şcoală Un rol important revine presei din România, ea reprezentând unul dintre cele mai puternice canale de difuzare a informaţiilor Obţinerea audienţei şi competiţia dintre canalele media importante nu trebuie însă să devină singurul obiectiv în cadrul larg al informării populaţiei în contextul alegerilor Presa poate fi un instrument fundamental în sprijinirea participării civice BIBLIOGRAFIE 1 ALEXANDRU, Violeta, Adrian MORARU, Loredana ERCUŞ, Declinul participării la vot în România, Institutul pentru Politici Publice, 2009 2 ALMOND, Gabriel A şi Sidney VERBA, Cultura Civică, Ed DuStyle, Bucureşti,1996 3 BĂDESCU, Ilie, Tratat de Geopolitică, vol I, Ed Mica Valahie, Bucureşti, 2003 4 BRÂNCOVEANU, Romulus, Strategiile TV şi viaţa politică în Sfera Politicii, an IV, nr 58, 1999 5 CESEREANU, Ruxandra (coord ), Tzara noastră Stereoptipii şi prejudecăţi, Editura Institutului Cultural Român, Bucureşti, 2006 6 DÎNCU, Vasile Sebastian, Socializarea politică şi achiziţia vocabularului politic, în Sociologie Românească, nr III, 1999 7 PREDA, Cristian, Sorina SOARE, Regimul partidelor şi sistemul politic din România, Ed Nemira, Bucureşti, 2008 8 SANDU, Dumitru, Valori şi tipuri sociale în România, Ed Staff, Bucureşti, 1996 9 Cultura politică în România, Fundaţia Soros, 2008 54